3.  การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์และบริการ

บริษัทฯ ทำการผลิตตามแบบและคำสั่งซื้อของลูกค้า
โดยจัดแบ่งเป็นประเภทตามลักษณะของผลิตภัณฑ์ได้ดังนี้ หนังสือพิมพ์ นิตยสาร หนังสือ ปฏิทิน
โบว์ชัวร์ แค็ตตาล็อก อื่น ๆ

โดยรายได้ในปี 2545 ที่ผ่านมามีรายละเอียดดังนี้

(หน่วยพันบาท)

+--------------------------+---------------------+---------------------+
| ประเภท                   | จำนวนเงิน            | เปอร์เซ็นต์            |
+--------------------------+---------------------+---------------------+
| หนังสือพิมพ์                 | 43,279              | 11                  |
+--------------------------+---------------------+---------------------+
| นิตยสาร                   | 59,153              | 16                  |
+--------------------------+---------------------+---------------------+
| หนังสือ                    | 60,336              | 16                  |
+--------------------------+---------------------+---------------------+
| โบร์ชัวร์, แค๊ตตาล็อก อื่น ๆ    | 185,109             | 49                  |
+--------------------------+---------------------+---------------------+
| ปฏิทิน                     | 32,323              | 8                   |
+--------------------------+---------------------+---------------------+
| รวม                      | 380,200             | 100                 |
+--------------------------+---------------------+---------------------+

หรือแบ่งประเภทวัตถุประสงค์ของงานได้ดังนี้ :-

1.  งานพิมพ์เพื่อการศึกษา การสื่อสารและการบันเทิง เช่นการพิมพ์หนังสือ สมุดตำราเรียน
    วารสารต่าง ๆ ทั้งรายวัน รายสัปดาห์ รายเดือน
    ตลอดจนนิตยสารเพื่อความรู้และความบันเทิง

2.  งานพิมพ์เพื่อการโฆษณา เช่น โปสเตอร์ ใบปลิว ฯลฯ

3.  งานพิมพ์สำหรับการบรรจุหีบห่อ เช่น การพิมพ์ซอง ถุงและหีบห่อบรรจุสินค้าชนิดต่าง ๆ
    ซึ่งมีทั้งงานพิมพ์ที่ใช้กระดาษ พลาสติก อะลูมีเนียม ฟอยด์ และอื่น ๆ

3.2 ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นสัญญาระยะเวลามากกว่า 1 ปีขึ้นไป มียอดขายเท่ากับ 35%
    ของประมาณการปี 2545

2.  ลูกค้าที่มีการเซ็นสัญญาระยะเวลา 1 ปี โดยมีการต่อสัญญาทุกปี มียอดขาย 20%
    ของประมาณการปี 2545

3.  ลูกค้าที่มีการส่งงานประจำ โดยไม่มีการเซ็นสัญญา โดยในแต่ละปีจะมียอดขาย 25%
    ของประมาณการยอดขายปี 2545

4.  ลูกค้าอื่น ๆ ที่มีเข้ามาอีก 20% ของยอดประมาณการขายปี 2545
    โดยบริษัทคาดว่าตลาดจะโตกว่าปีที่ผ่านมา 2544 ไม่มากนัก ประมาณ 3%

3.3 การตลาดและภาวะการแข่งขัน

บริษัทได้จัดแบ่งตลาดและกลุ่มลูกค้าเป้าหมายไว้ดังนี้

 ก) การตลาดและการขายให้กลุ่มลูกค้าธุรกิจขายปลีก/ส่ง

สภาพตลาดโดยรวมในปี 2544 เศรษฐกิจดีขึ้นเล็กน้อยและภาวะการแข่งขันของธุรกิจขายปลีก/ส่ง
มีการแข่งขันกันสูงมาก โดยบริษัทในเครือต่างประเทศมีการเปิดสาขาใหม่เพิ่มขึ้น
มีการจัดส่งเสริมการตลาดที่ถี่ขึ้น ทำให้ความต้องการสิ่งพิมพ์เพิ่มมากขึ้น
ประมาณการว่าการใช้สิ่งพิมพ์ของร้านค้าปลีกที่สูงขึ้นจากปีที่แล้วประมาณ 10 เปอร์เซ็นต์
คือยอดรวมทั้งหมดที่ 550 ล้านบาท ทางบริษัทมีเป้าหมายที่จะรักษาส่วนแบ่งการตลาดอยู่ในอัตราเดิม
คือ 5-7% ของตลาดรวมในปี 2545 และในปี 2545 จะมีการปรับปรุงเครื่องจักร
เพื่อแข่งขันในธุรกิจนี้ ให้สามารถแข่งขันกับคู่แข่งที่อยู่ในตลาดในปี 2546 เป็นต้นไป

 ข) ตลาดสิ่งพิมพ์ประเภทคู่มือการขายของธุรกิจขายตรงแบบ หลายชั้น

ในปี 2544 บริษัทขายตรงขนาดใหญ่หลายบริษัทพยายามเพิ่มยอดขายและเพิ่มสมาชิก
แต่สมาชิกของธุรกิจขายตรงมิได้มีการเพิ่มขึ้นเท่ากับในช่วงเศรษฐกิจฟองสบู่
ทำให้ยอดการใช้สิ่งพิมพ์มีอัตราเติบโตเท่ากับศูนย์

แต่บริษัทธุรกิจขายตรงพยายามเพิ่มชนิดสินค้า เพื่อเป็นการเพิ่มรายได้ของบริษัท
จึงจำเป็นต้องใช้งานสิ่งพิมพ์ เพื่อแนะนำสินค้าเพิ่มขึ้น แต่เมื่อเทียบกับตลาดรวมแล้วขึ้นเพียง 2%
โดยตลาดรวมจะอยู่ที่ 340 ล้านบาท
โดยทางโรงพิมพ์ตะวันออกพยายามเพิ่มส่วนแบ่งในตลาดนี้โดยเพิ่มสัดส่วนมากขึ้น
ในการบริการบริษัทที่เป็นลูกค้าประจำบริษัทอยู่แล้ว โดยปี 2545
คาดการณ์ว่าบริษัทจะมีส่วนแบ่งการตลาดประมาณ 15-20% ของตลาดรวม

 ค) ตลาดสิ่งพิมพ์ภาคการศึกษาเอกชน/ราชการ

ตลาดสิ่งพิมพ์เพื่อการศึกษา เช่น หนังสือแบบเรียนต่าง ๆ เป็นตลาดที่มีมูลค่าค่อนข้างสูง
แต่ในอดีตเป็นลิขสิทธิ์ของกรมสามัญศึกษา กระทรวงศึกษาธิการ
จึงทำให้ยอดจำหน่ายสิ่งพิมพ์แบบเรียนอยู่ในมือขององค์การค้าครุสภา
ซึ่งเป็นหน่วยงานของกระทรวงศึกษาธิการ แต่ในปี 2545 เป็นต้นไป
ทางรัฐบาลมีนโยบายที่จะปฏิรูปการศึกษา โดยในอนาคต ในการผลิตแบบเรียนจะเปิดเสรี
โดยให้มีการแข่งขันโดยเสรี ซึ่งจะทำให้ภาคเอกชนมีโอกาสขยายตลาดได้มากขึ้น ซึ่งจะทำให้ในช่วง
2 – 3 ปีแรก จะมีการขยายตัวค่อนข้างสูง

ทางโรงพิมพ์ตะวันออก มีลูกค้าประจำที่ผลิตตำราเรียนและพยายามขยายตลาดด้านนี้ออกไป
บริษัทคาดว่าจะสามารถทำยอดขายได้มากถึง 30 ล้านบาท ในปี 2545 โดยมากกว่าปี 2544
ซึ่งมียอดขายเพียง 10 ล้านบาท

 ง) ตลาดสิ่งพิมพ์ของภาคธุรกิจสถาบันการเงิน/ธนาคาร

 ตลาดสิ่งพิมพ์ของภาคธุรกิจสถาบันการเงินและธนาคารพาณิชย์ทั้งของเอกชนและรัฐ-บาล มีหลายรูปแบบ เช่น เอกสารภายในธนาคาร,หนังสือต่าง ๆ ที่ธนาคารพิมพ์เพื่อเผยแพร่ผลงานบริษัท, วารสารรายเดือนที่พิมพ์เพื่อสมาชิกบัตรเครดิตของธนาคารและปฏิทินแบบต่าง ๆ ที่ธนาคารพิมพ์เพื่อแจกจ่ายให้กับลูกค้าธนาคารในโอกาสขึ้นปีใหม่ ในปี 2545 คาดการณ์ตลาดว่าจะมีการแข่งขันกันสูงมาก เพื่อแย่งชิงลูกค้ารายย่อย จึงทำให้จำเป็นต้องใช้สิ่งพิมพ์สูงขึ้นมาก โดยประมาณการณ์ตลาดรวม ปี 2545 จะมีถึง 400 ล้านบาท ซึ่งบริษัท โรงพิมพ์ตะวันออก ได้เข้าสู่กระบวนการฟื้นฟูเรียบร้อย จึงวางเป้าหมายเพิ่มให้ได้ส่วนแบ่งตลาดนี้ ที่ 15 – 20 % ของตลาดรวม

 จ) ตลาดสิ่งพิมพ์ต่างประเทศ

บริษัทมีการรับจ้างพิมพ์สิ่งพิมพ์ ที่เป็นกลุ่มลูกค้าต่างประเทศ อาทิเช่น สหรัฐอเมริกา, ญี่ปุ่น,
และอังกฤษ ซึ่งเป็นงานพิมพ์หนังสือปกแข็งที่ใช้กระดาษอาร์ตอย่างดี เป็นส่วนมากอยู่ประมาณ 4-5
ราย โดยผ่านบริษัทตัวแทนนายหน้าซึ่งตั้งอยู่ในต่างประเทศ เป็นผู้จัดหา และคัดเลือกลูกค้าให้
ซึ่งสิ่งพิมพ์ส่วนใหญ่จะเป็นสิ่งพิมพ์เฉพาะเจาะจง ในงานประเภทศิลปะ ภูมิศาสตร์ การท่องเที่ยว
และอื่น ๆ เป็นต้นของประเทศดังกล่าว
ตะวันออกคาดหมายว่าอัตราการเติบโตของหมวดสิ่งพิมพ์จากต่างประเทศ
รวมทั้งสิ่งพิมพ์ที่แฝงไปกับสินค้าส่งออกจากประเทศไทย ที่บริษัทมีอยู่เป็นมูลค่าประมาณ 20 ล้านบาท
โดยคาดว่าจะมีอัตราการเติบโตแบบค่อยเป็นค่อยไป
เนื่องจากความรุนแรงของการแข่งขันในตลาดโลกมีมาก ทั้งด้านคุณภาพ และราคา
ซึ่งคู่แข่งขันล้วนแล้วแต่มีความแข็งแกร่งทั้งสิ้น

 ฉ) ตลาดสิ่งพิมพ์นิตยสารและอื่น ๆ ประจำ

บริษัทมีการรับจ้างพิมพ์นิตยสารและอื่น ๆ ประจำอีกหลายรายการ เช่นนิตยสาร อ.ส.ท. LIPS,
BOI, หนังสือพิมพ์ IHT, หนังสือการ์ตูน, IT SOFT และอื่น ๆ ประมาณการรายได้เป็นเงิน
65-70 ล้านบาท ในปี พ.ศ. 2544

 ช) ตลาดสิ่งพิมพ์ใหม่

ภาวะการแข่งขันที่รุนแรงในตลาด Commercial Printing ที่ตะวันออกประสบอยู่
ทำให้บริษัทต้องเพิ่มตลาดสิ่งพิมพ์ใหม่ประเภท Food Packaging ซึ่งใช้กระดาษเป็นวัตถุดิบ
และพิมพ์ด้วยระบบออฟเซ็ท ซึ่งบริษัทมีความสามารถในการผลิต
ประมาณการว่าจะมีรายได้จากตลาดใหม่นี้ ในปี พ.ศ. 2544 ประมาณ 20 ล้านบาท
และจะเพิ่มขึ้นร้อยละ 10 ต่อปี

ภาวะอุตสาหกรรมและแข่งขัน

ธุรกิจการพิมพ์มีลักษณะเป็นทั้งการผลิตและการให้บริการ
เป็นธุรกิจที่ครอบคุมและสัมผัสกับการดำเนินชีวิตประจำวันของประชาชนอย่างกว้างขวางไม่ว่าจะเป็นด้านการศึกษา
เศรษฐกิจ และระเบียบแบบแผนทางสังคม ในการศึกษาจะต้องใช้หนังสือแบบเรียน ตำรา
วารสารต่าง ๆ ในด้านเศรษฐกิจต้องใช้เอกสารต่าง ๆ ใบเสร็จ ใบสำคัญทางการเงิน การค้า
การผลิตเอกสารโฆษณาและบรรจุภัณฑ์ ด้านสังคมต้องใช้บัตรการ์ด เอกสารเครดิต ธนบัตร แสตมป์
ซึ่งเหล่านี้เป็นผลิตผลทางการพิมพ์ทั้งสิ้น

การพิมพ์เป็นอุตสาหกรรมที่ต้องใช้วิชาความรู้ทางเทคโนโลยี ความรู้ทางวิทยาศาสตร์
และวิศวกรรมศาสตร์ การจำลองต้นฉบับหนังสือหรือภาพลงบนวัสดุต่าง ๆ ไม่ว่าจะเป็นกระดาษ
โลหะ แผ่นผ้า แผ่นฟอยด์ มีเทคนิควิธีการมากมายหลายระบบแต่ละระบบมีเทคโนโลยีต่าง ๆ กัน
มีเครื่องจักร เครื่องมือที่ใช้ในการดำเนินการมาก
การผลิตทางการพิมพ์มีหลายขั้นตอนตั้งแต่เรื่องพิมพ์ แยกสี ทำแม่พิมพ์ พิมพ์บนแท่นพิมพ์ พับ เย็บเล่ม
เข้าเล่ม ทำปก เดินทอง ขั้นตอนแต่ละขั้นตอนอาจจัดทำได้หลายระบบ
แต่ละระบบมีเทคนิคในการผลิตต่าง ๆ กัน ใช้เครื่องจักรเครื่องมือต่างกัน เพื่อให้ได้คุณภาพต่าง ๆ
กัน ตามที่ต้องการและมีต้นทุนที่แตกต่างกันด้วย

ลักษณะการพิมพ์สามารถแบ่งประเภทพอเป็นสังเขปได้ดังนี้

1. งานพิมพ์เพื่อการศึกษา การสื่อสารและการบันเทิง เช่น การพิมพ์หนังสือ สมุดตำราเรียน
วารสารต่าง ๆ ทั้งรายวัน รายสัปดาห์ รายเดือน ตลอดจนนิตยสารเพื่อความรู้ และความบันเทิง

2. งานพิมพ์เพื่อการโฆษณา เช่น โปสเตอร์ ใบปลิว ฯลฯ

3. งานพิมพ์สำหรับการบรรจุหีบห่อ เช่น การพิมพ์ซอง ถุง และหีบห่อบรรจุสินค้าชนิด ต่าง ๆ
ซึ่งมีทั้ง งานพิมพ์ที่ใช้กระดาษ พลาสติก อะลูมิเนียม ฟอยด์และอื่น ๆ

จากความสำคัญของสิ่งพิมพ์ที่มีต่อชีวิตประจำวัน
มีผลให้มูลค่าการค้าสิ่งพิมพ์ในตลาดโลกมีแนวโน้มเพิ่มขึ้นมาโดยตลอด
อย่างไรก็ตามจะสังเกตเห็นว่าการค้าสิ่งพิมพ์ส่วนใหญ่จะอยู่ในกลุ่มประเทศอุตสาหกรรม ใหญ่ ๆ
มากกว่าร้อยละ 70 แต่สัดส่วนนี้ก็มีแนวโน้มลดลง
โดยกลุ่มประเทศกำลังพัฒนาเริ่มมีบทบาทในธุรกิจนี้เพิ่มขึ้น

ประเทศผู้ผลิตและส่งออกสิ่งพิมพ์ที่สำคัญได้แก่ ประเทศเยอรมัน สหรัฐอเมริกา สหราช-อาณาจักร
ฝรั่งเศสและอิตาลี ซึ่งประเทศเหล่านี้มีเทคโนโลยีทางการพิมพ์ชั้นสูง
เป็นสิ่งพิมพ์ที่ใช้กระบวนการผลิตจากเครื่องมือเครื่องจักรแบบอัตโนมัติอาศัยแรงงานน้อย
คุณภาพสิ่งพิมพ์อยู่ในระดับสูง
และเป็นสิ่งพิมพ์ที่ต้องการความรวดเร็วในการส่งมอบเพื่อนำออกจำหน่าย เช่น หนังสือพิมพ์ วารสาร
นิตยสาร แต่หากเป็นสิ่งพิมพ์ที่ต้องอาศัยแรงงานคนเข้ามาเกี่ยวข้องในกระบวนการผลิตค่อนข้างมาก
และไม่มีข้อจำกัดเรื่องระยะเวลาส่งมอบ
ประเทศเหล่านี้จะว่าจ้างผู้ผลิตในประเทศกำลังพัฒนาที่มีค่าแรงงานต่ำกว่าเพื่อทำการผลิตอีกต่อหนึ่ง
เนื่องจากต้นทุนที่นำเข้าต่ำกว่าการผลิตขายในประเทศ

สำหรับอุตสาหกรรมสิ่งพิมพ์ของไทยนั้น ส่วนใหญ่มุ่งเน้นตลาดภายในประเทศเป็นหลัก
สาเหตุที่มูลค่าการส่งออกสิ่งพิมพ์ของไทยยังคงค่อนข้างต่ำนั้น เนื่องจากในอดีตส่วนใหญ่ยังขาดความรู้
และความชำนาญในด้านการตลาดต่างประเทศตลอดจนปัญหาด้านการขนส่ง
ความสับสนด้านระบบการจัดเก็บภาษีนำเข้าวัตถุดิบหลังจากปี 2533
รัฐบาลได้ให้การสนับสนุนสิ่งพิมพ์ไทยทั้งทางด้านการให้สิทธิประโยชน์แก่ผู้ผลิตเพื่อการส่งออกและแก้ไขปัญหาเรื่องความซ้ำซ้อนของระบบภาษีรวมทั้งภาพพจน์ของสินค้าส่งออกทำให้สิ่งพิมพ์ไทยเป็นที่เริ่มรู้จักไปทั่วโลก
แนวโน้มมูลค่าการส่งออกเพิ่มขึ้นมาจากการพัฒนาคุณภาพมาตรฐานของผลิตภัณฑ์ยังมีปัจจัยอื่น ๆ
ที่เอื้อ-อำนวยต่อธุรกิจการพิมพ์อีกเช่น

1. เครื่องมือเครื่องจักร
เทคโนโลยีการพิมพ์ของผู้ผลิตในไทยมีการพัฒนาจนอยู่ในระดับใกล้เคียงกับคู่แข่งขันที่สำคัญ คือ
ฮ่องกง และสิงคโปร์

2. ปัจจัยด้านการผลิต ค่าแรงและค่าใช้จ่ายในการผลิตอื่น ๆ
ของไทยยังคงอยู่ในเกณฑ์ค่อนข้างต่ำเพื่อเทียบกับประเทศผู้ผลิตสิ่งพิมพ์ส่งออกรายใหญ่ทำให้ต้นทุนการผลิตของไทยต่ำกว่าของประเทศอื่น
ๆ

3. การสนับสนุนและส่งเสริมจากภาครัฐบาลทำให้ผู้ผลิตได้รับสิทธิประโยชน์ต่าง ๆ
ที่เอื้ออำนวยต่อต้นทุนการผลิตที่ลดลง

4.
การนำระบบภาษีมูลค่าเพิ่มมาใช้ภายในประเทศได้ช่วยแก้ปัญหาความซ้ำซ้อนของภาษีที่แอบแฝงอยู่ในตัวสินค้า
ทำให้ต้นทุนการผลิตและผู้ส่งออกลดต่ำลง

สภาพขนาด แนวโน้มการเติบโต การแข่งขัน และปัจจัยภายนอกที่อาจกระทบอุตสาหกรรม

เนื่องจากช่วงเวลาที่เศรษฐกิจรุ่งเรืองมีบริษัทต่าง ๆ
จำนวนมากขยายการลงทุนในอุตสาห-กรรมการพิมพ์บางรายก็เริ่มผลิตได้แล้ว
บางรายก็กำลังจะเริ่มผลิต ประจวบกับในช่วงกลางปี 2540
มีการประกาศค่าเงินลอยตัวภาวะเศรษฐกิจตกต่ำทั่วภูมิภาครวมทั้งประเทศไทย
ทำให้การลงทุนหยุดชะงักลงหมด แต่ในปี 2542 และ 2543
มีการลงทุนเครื่องจักรใหม่ทดแทนเครื่องจักรเก่า
จึงทำให้เกิดการแข่งขันในอุตสาหกรรมการพิมพ์อย่างหนัก
รวมทั้งระบบเงินหมุนเวียนถูกตัดโดยภาคการธนาคาร
จึงทำให้ทุกบริษัทต้องทำทุกวิถีทางเพื่อความอยู่รอด
โดยในปัจจุบันพวกที่การเงินยังเข้มแข็งก็สามารถอยู่ได้

โรงพิมพ์ระดับคู่แข่งขันก็มีจำนวนไม่มาก เพียง 6-7 ราย
แต่โรงพิมพ์ขนาดกลางและขนาดเล็กมีจำนวนมาก

เนื่องจากตลาดการพิมพ์ในประเทศไทยมีขนาดใหญ่มากจึงเป็นโอกาสของบริษัทที่ยังจะสามารถขยายตลาดได้อีกมากเพราะส่วนแบ่งการตลาดของบริษัทเพียง
1.5% ของทั้งประเทศ เท่านั้น

ปัจจุบันบริษัทอยู่ในสภาพที่แข่งขันได้ทุกประเภทงาน ภายในประเทศ
ส่วนงานส่งออกทางด้านคุณภาพและแรงงานสามารถที่แข่งขันกับตลาดต่างประเทศได้แต่เรายังไม่สามารถแข่งขันกับฮ่องกงและสิงคโปรค์
เพราะปัญหาวัสดุดิบ (เช่นกระดาษ) เรายังมีปัญหามากเรื่องราคาและคุณ-ภาพ

เนื่องจากอุตสาหกรรมการพิมพ์เป็นอุตสาหกรรมที่มีการลงทุนทางด้านเครื่องจักรเป็นจำนวนเงินที่สูงมากเทียบกับอุตสาหกรรมอื่น
ทั้งยังต้องอาศัยความสามารถและความชำนาญเป็นพิเศษ จึงจะสามารถแข่งขันได้

จึงทำให้คู่แข่งรายใหญ่ๆ เกิดได้ยาก สินค้าทดแทนจะมีเพียงธุรกิจ IT
ซึ่งในอนาคตก็เป็นคู่แข่งที่น่ากลัว เพราะประชาชนไม่จำเป็นต้องอ่านหนังสือพิมพ์
แต่ก็คาดการณ์ว่าประมาณ 10 ปีขึ้นไปแต่ธุรกิจการพิมพ์ก็มีอัตราการเติบโตที่ดี ประมาณ 10% ในปี
2544

อำนาจการต่อรองจากผู้ซื้อจะสูงขึ้นเนื่องจากมีผู้ประกอบการเพิ่มขึ้นในช่วงเศรษฐกิจไม่ดีนักผู้ประกอบการต้องต่อสู้เพื่อความอยู่รอด
ทำให้การแข่งขันด้านราคาสูงมาก

มูลค่าตลาดรวมสิ่งพิมพ์ในประเทศไทย มูลค่า 27,500 ล้านบาท ปี 2544 โดย บริษัท
โรง-พิมพ์ตะวันออก จำกัด (มหาชน) มีส่วนแบ่งการตลาด 1.3 % ของตลาดเท่านั้น

ส่วนคู่แข่ง คือ อัมรินทร์การพิมพ์มีส่วน แบ่งการตลาด 3 % (820 ล้านบาท)
ไทยรัฐมีส่วนแบ่งการตลาด 5 % (1,400 ล้านบาท) โรงพิมพ์ศิริวัฒนา มีส่วนแบ่งการตลาด 2%
(550 ล้านบาท) และโรงพิมพ์มติชน มีส่วนแบ่งการตลาด 3.2 % (900 ล้านบาท)

3.4 การผลิตหรือการจัดหาผลิตภัณฑ์เพื่อจำหน่าย

ที่ตั้งโรงงาน บริษัท โรงพิมพ์ตะวันออก จำกัด (มหาชน)

51/29 หมู่ 3 ซอยสยามสามัคคี ถนนวิภาวดีรังสิต

แขวงตลาดบางเขน เขตหลักสี่ กรุงเทพฯ 10210

 กำลังการผลิต และปริมาณการผลิต

กำลังการผลิตและปริมาณการผลิตของโรงพิมพ์ตะวันออก

กำลังการผลิต/ปริมาณการผลิต * 1000

+-----------------------+--------------+---+--------------+--------------+
| รายการ                | 2543         | 2 |              | 2545         |
|                       |              | 5 |              |              |
|                       |              | 4 |              |              |
|                       |              | 4 |              |              |
+-----------------------+--------------+---+--------------+--------------+
| 1. หนังสือพิมพ์ ฉบับ/ปี     | 5            |   | 5            | 5            |
|                       | 5,000/10,000 |   | 5,000/10,000 | 5,000/12,000 |
| 2. หนังสือปกอ่อน         |              |   |              |              |
|                       | 2            |   | 2            | 2            |
| 3. หนังสือปกแข็ง         | 0,000/16,000 |   | 0,000/16,000 | 0,000/18,000 |
|                       |              |   |              |              |
| 4. ใบปลิวแผ่นพับ         | 5,000/250    |   | 5,000/250    | 5,000/250    |
|                       |              |   |              |              |
|                       | 2            |   | 2            | 2            |
|                       | 5,000/25,000 |   | 5,000/25,000 | 5,000/25,000 |
+-----------------------+--------------+---+--------------+--------------+

 ข) อัตราการใช้กำลังการผลิต

เนื่องจากธุรกิจการพิมพ์ยังเป็นธุรกิจบริการจึงทำให้การใช้กำลังการผลิตไม่สม่ำเสมอโดยปัจจุบันใช้อยู่เพียง
80% ของการผลิตรวม

 ค) อัตราเพิ่มของปริมาณการผลิตตามจำนวนหน่วย

อัตราเพิ่มของปริมาณการผลิต บริษัทฯ ยังสามารถจะพิมพ์ เช่น หนังสือพิมพ์ได้อีก 1.25
ล้านฉบับต่อเดือนแต่เนื่องจากผลกระทบทางเศรษฐกิจจึงไม่มีงานเพียงพอ

 ง) จำนวนกะที่ผลิตได้ จำนวนกะที่ผลิตจริง

จำนวนกระที่ทำงานอยู่ 2 กะ โดยจำนวนกะที่ผลิตได้จริง 2 กะ

วัตถุดิบและผู้จำหน่ายวัตถุดิบ (Supplier)

วัตถุดิบหลัก ประกอบด้วย :

- กระดาษ

- ฟิล์ม

- เพลท

- หมึก

- น้ำยาเคมี ต่าง ๆ

แหล่งที่มาของวัตถุดิบ

- กระดาษ มาจากทั้งในประเทศ และต่างประเทศโดยมีสัดส่วน 90 : 10

- ฟิล์ม มาจากผู้แทนจำหน่ายในประเทศ

- เพลท มาจากผู้แทนจำหน่ายในประเทศ

- หมึก มาจากผู้แทนจำหน่ายในประเทศ

- น้ำยาเคมีต่าง ๆ มาจากผู้แทนจำหน่ายในประเทศ

ต้นทุนวัตถุดิบที่มากกว่า 50% คือกระดาษ เป็นวัตถุดิบที่ใช้ในการผลิต
ซึ่งมีการเปลี่ยนแปลงราคาตามสภาวะเศรษฐกิจ

สภาพปัญหาเกี่ยวกับวัตถุดิบ

ปี 2545 ราคาเยื่อกระดาษของโลกปรับตัวลดลงส่งผลให้ราคากระดาษปรับลดตามด้วย
แต่สำหรับในประเทศไทยไม่ได้ปรับลดอย่างฮวบฮาบ
เนื่องจากมีภาษีนำเข้าเป็นชนวนป้องกันการขึ้นลง

ผู้จำหน่ายวัตถุดิบ

ในประเทศ

ผู้จำหน่ายกระดาษ ประกอบด้วย : -

1. บริษัท ผลิตภัณฑ์กระดาษไทย จำกัด

2. บริษัท กระดาษสหไทย จำกัด

  3. บริษัท เอส.แพ็ค แอนด์ พริ้นท์ จำกัด (มหาชน)

4. บริษัท สยามกมลเอก จำกัด

5. บริษัท เอเชียแปซิฟิค เปเปอร์ จำกัด

6.  บริษัท เล่าฮั่วเชียง จำกัด

7.  บริษัท สุขสวัสดิ์โฮลดิ้ง จำกัด

ผู้จำหน่ายฟิล์ม และเพลท ประกอบด้วย :-

1. บริษัท ไดนามิค กราฟิคส์ จำกัด

2. บริษัท เนชั่นไวด์ จำกัด

3. บริษัท เวลอินเตอร์ ซัพพลาย จำกัด

ผู้จำหน่ายหมึกพิมพ์ ประกอบด้วย :-

1. บริษัท โตโยอิ้งค์ (ประเทศไทย) จำกัด

2. บริษัท โกลเด้นท์พริ้นติ้งอิ้งค์ จำกัด

3. บริษัท ซี บอสส เทรดดิ้ง จำกัด

ต่างประเทศ

ผู้จำหน่ายกระดาษ ประกอบด้วย :-

1. Upm kymmene (s) pte.ltd. (Singapore)

2. Japan pulp & (U.S.A.) Corporation

3. Cellulase Marketing International (Sweden)

 ในการจัดหาวัตถุดิบของบริษัทฯ 3 ปีที่ผ่านมา ไม่มีการจัดหาจากรายใด > 30% ติดต่อกัน